Man sterf ná kragboks in JHB ontplofArgieffoto ŉ Man is Donderdagmiddag dood nadat ŉ kragboks by ŉ kragstasie in Johannesburg ontplof het. Robert Mulaudzi, ŉ woordvoerder van die Johannesburg-nooddienste, sê die voorval het by ŉ kragstasie in Eldoradopark, suid van Soweto, plaasgevind. “Dit is nie bekend hoekom die 30-jarige man in die omgewing van die ontploffing was nie. Hy was nie ŉ werker van die stad se elektrisiteitsdienste nie,” het Mulaudzi gesê. Die man is op die toneel dood verklaar.